PAMOKOS PLANAS

|  |  |  |  |
| --- | --- | --- | --- |
| Klasė, dalykas | IIg kl., lietuvių kalba ir literatūra | | |
| Pamokos tema | Mano vertybės | | |
| Pamokos tipas | Įvadinė pamoka pradedant skyrių “Tradicinės vertybės ir elgesio normos XX amžiuje“ | | |
| Mokymosi uždavinys (-iai) | Mokiniai, aptarę, kas yra vertybės, perskaitę ir išnagrinėję eilėraštį "Grandinės" pagal klausimus, aptarę pateiktą vertybių lentelę, parašys penkias jiems svarbiausias vertybes, paaiškins, kodėl jos svarbios. | | |
| Įsivertinimo kriterijus | Parašytos penkios vertybės ir paaiškinta, kuo jos svarbios. | | |
| Mokymo(-si) metodai | Individualus darbas, bendras darbas klasėje, darbas porose. | | |
| Priemonės | Vadovėlis, eduka.lt, sąsiuvinis. | | |
| MOKYMO IR MOKYMOSI VEIKLOS | | | |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | | Trukmė | Komentarai |
| Su mokiniais aptariama, kas yra vertybės, elgesio normos, užrašomas bendras vertybių apibrėžimas, paskelbiamas pamokos uždavinys. | | 7 min. |  |
| PAGRINDINĖ DALIS. | | Trukmė | Komentarai |
| Mokiniai garsiai, po to individualiai perskaito V. Šymborskos eilėraštį „Grandinės“, pagal pateiktus klausimus po teksto ir dvi nuotraukas porose aptaria, kokias problemas akcentuoja XX a. poetė.  Mokiniai savanoriai išsako savo nuomonę, ar verta ir, jei verta, kodėl reikia apie tai kalbėti.  Garsiai skaitoma ir aptariama pateikta vertybių lentelė. Iš viso 12 vertybių. Prie kiekvienos vertybės sustojama, pasiaiškinama, kaip jie tai supranta, pateikia konkrečių pavyzdžių.  Savarankiškai parašo penkias jiems svarbiausias vertybes pagal svarbumą nuo 1 iki 5 ir paaiškina, kodėl jos svarbios. | | 28 min. |  |
| BAIGIAMOJI DALIS. Apibendrinimas: vertinimas, įsivertinimas, refleksija  Mokiniai įsivertina savo darbus. Atlikta užduotis vertinama kaupiamuoju pažymiu. Už išvardytas ir paaiškintas vertybes mokinys gauna 2 taškus, jei išvardino, bet nepaaiškino, vieną tašką. Pasidalindami savo požiūriu į vertybes, reflektuodami mokiniai pastebi, padaro išvadą, kad vertybės yra svarbios.  Mokytoja pristato kūrinius, kuriuos nagrinėsime šiame skyriuje, ir užsimena, kad juos nagrinėdami susipažinsime su vertybėmis ir elgesio normomis XX amžiuje. | | Trukmė    10 min. | Komentarai |
| Priedai. | | | |